
Linnavalitsuse reservfondist vahendite eraldamine 

1. Asjaolud ja menetluse käik
Narva Linnavalitsuse Kultuuriosakond esitas taotlusi rahaliste vahendite eraldamiseks linnavalitsuse reservfondist. Taotlus rahaliste vahendite eraldamiseks on laekunud Narva Lasteaiale Pingviin Päästeameti ettekirjutuste täitmiseks (evakuatsioonivalgustide akude vahetamine ja hoone piksekaitsesüsteemi kontroll) summas 2 839 eurot, Narva Paemurru Spordikoolile Coolbet Hokiliiga võistlustel PSK jäähoki täiskasvanute meeskonna osalemisega seotud kulude katmiseks summas 10 335 eurot. 
Narva Linnakantselei esitas taotluse rahaliste vahendite eraldamiseks linnavalitsuse reservfondist. Taotlus rahaliste vahendite eraldamiseks on laekunud sõiduki väljaostmiseks summas 11 510 eurot.
Narva Linna Arenduse ja Ökonoomika Amet esitas taotluse rahaliste vahendite eraldamiseks linnavalitsuse reservfondist. Taotlus rahaliste vahendite eraldamiseks on laekunud SA-le Narva Linna Arendus Äkkeküla Pähklimäe Terviseraja kunstlume tootmiseks ning selle laialiveoks suusaradade ja kelgumäe valmistamiseks summas 8 000 eurot.

Narva Linnavalitsuse Linnamajandusamet esitas taotluse rahaliste vahendite eraldamiseks linnavalitsuse reservfondist. Taotlus rahaliste vahendite eraldamiseks on laekunud SA-le Narva Linnaelamu Päästeameti ettekirjutuse täitmiseks ja tubade korrastamiseks, sh remondi teostamiseks summas 78 156 eurot.
Vastavalt Narva Linnavalitsuse Kultuuriosakonna 07.11.2022 taotlusele nr 3.1-8/10911-2, 11.11.2022 taotlusele nr 3.1-8/11225-2, Narva Linnakantselei 21.11.2022 taotlusele nr 1.14/11514, Narva Linna Arenduse ja Ökonoomika Ameti 22.11.2022 taotlusele nr 5-10/11577, Narva Linnavalitsuse Linnamajandusameti 23.11.2022 taotlusele nr 1-7/11638 Rahandusamet esitab Narva Linnavalitsusele korralduse eelnõu reservfondist vahendite eraldamisest.

Reservfondi jääk 222 769 eurot seisuga 23.11.2022.a. 
2. Õiguslikud alused

Vastavalt Kohaliku omavalitsuse üksuse finantsjuhtimise seaduse § 5 lõike 7 ning Narva Linnavolikogu 08.09.2011.a määrusega nr 8 kinnitatud “Narva linna reservfondi kasutamise korra” alusel eraldatakse rahalisi vahendeid linnavalitsuse reservfondist linnavalitsuse korraldusega. 
3.Otsus

3.1.Eraldada Narva Linnavalitsuse reservfondist:

3.1.1. Narva Linnavalitsuse Kultuuriosakonnale –  7 839 eurot, sh 2 839 eurot Narva Lasteaiale Pingviin Päästeameti ettekirjutuste täitmiseks (evakuatsioonivalgustide akude vahetamine ja hoone piksekaitsesüsteemi kontroll), 5 000 eurot Narva Paemurru Spordikoolile Coolbet Hokiliiga võistlustel PSK jäähoki täiskasvanute meeskonna osalemisega seotud kulude katmiseks.
3.1.2. Narva Linnakantseleile – 11 510 eurot sõiduki väljaostmiseks.
3.1.3. Narva Linna Arenduse ja Ökonoomika Ametile – 6 000 eurot SA-le Narva Linna Arendus Äkkeküla Pähklimäe Terviseraja kunstlume tootmiseks ning selle laialiveoks suusaradade ja kelgumäe valmistamiseks.
3.1.4. Narva Linnavalitsuse Linnamajandusametile – 78 156 eurot SA-le Narva Linnaelamu Päästeameti ettekirjutuse täitmiseks ja tubade korrastamiseks, sh remondi teostamiseks.
4. Rakendussätted
4.1. Käesolev korraldus jõustub seadusega sätestatud korras. 

4.2. Käesoleva korralduse peale võib esitada Narva Linnavalitsusele vaide haldusmenetluse seaduses sätestatud korras 30 päeva jooksul arvates korraldusest teadasaamise päevast või esitada kaebuse Tartu Halduskohtu Jõhvi kohtumajale halduskohtumenetluse seadustikus sätestatud korras 30 päeva jooksul arvates korralduse teatavakstegemisest.  

